เก็บค่าต๋งแบงก์ ยังอลเวงไม่เลิก
เก็บเพิ่มค่าธรรมเนียมจากธนาคารยังอลเวง เหตุกฎหมายไม่ชัด และธนาคารยังข้องใจการแข่งขันไม่เป็นธรรม
25 ม.ค. 2555

เก็บเพิ่มค่าธรรมเนียมจากธนาคารยังอลเวง เหตุกฎหมายไม่ชัด และธนาคารยังข้องใจการแข่งขันไม่เป็นธรรม
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า ขณะนี้ ธปท.ยังไม่มีการกำหนดอัตราเก็บเงินนำส่งจากธนาคารพาณิชย์ เพื่อนำไปใช้หนี้กองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) เนื่องจาก1.14 ล้านล้านบาท ต้องรอความชัดเจนจากพระราชกำหนด (พ.ร.ก.) ปรับปรุงการบริหารหนี้เงินกู้ที่กระทรวงการคลังกู้ เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. ...ก่อน
นอกจากนี้ ธนาคารพาณิชย์ยังข้องใจเรื่องความไม่ยุติธรรมในการแข่งขัน ฉะนั้นในวันที่ 30 ม.ค.นี้ ธปท.จะประชุมผ่านระบบวิดีโอกับธนาคารพาณิชย์อีกครั้ง 
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวว่า “ธปท.อาจเรียกเก็บค่าธรรมเนียมเพิ่มขึ้นจาก 0.4% อีกเล็กน้อย ธนาคารพาณิชย์น่าจะรับภาระได้และอยากให้นึกถึงการดำเนินนโยบายของ ธปท.ในอดีต ที่ทำให้ธนาคารพาณิชย์ได้ประโยชน์ เช่น การดูดซับสภาพคล่องทำให้ธนาคารพาณิชย์ออกเงินกู้ได้และมีกำไร ไม่อยากให้ธนาคารพาณิชย์ลดดอกเบี้ยเงินฝาก เพิ่มดอกเบี้ยเงินกู้ เพราะเหตุผลนี้